31972R2847
L 299/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 2847/72 НА КОМИСИЯТА
от 29 декември 1972 година
за изменение на Регламенти (EИО) № 100/72 и (ЕИО) № 1897/72 в резултат на присъединяването на нови държави-членки към Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на нови държави-членки към Европейската икономическа общност и към Европейската общност за атомна енергия (1), подписан в Брюксел на 22 януари 1972 г., и по-специално член 153 на Акта (2), приложен към него, наричан по-долу „Акта“;
като има предвид, че съгласно член 30 на Акта, Регламент (ЕИО) № 100/72 на Комисията (3) от 14 януари 1972 г. за установяване на подробни правила за денатуриране на захар за храна за животни, изменен с Регламент (ЕИО) № 2351/72 (4) и Регламент (ЕИО) № 1897/72 на Комисията (5) от 1 септември 1972 г. относно постоянната тръжна процедура за определяне възстановяването при износ на бяла захар, изменен с Регламент (EИО) № 2523/72 (6), трябва да бъдат приведени в съответствие с насоките, определени в приложение II към Акта; като има предвид, че би следвало поради това да се допълнят тези регламенти за новите държави-членки,
ПРИЕ НАСТОЯЩИЯ РЕГЛАМЕНТ:
Член 1
Следният параграф се добавя към член 16 на Регламент (ЕИО) № 100/72:
„4. Крайният срок, определен в параграф 2, е с един час по-рано в Ирландия и Обединеното кралство за периода, когато тези държави-членки не прилагат лятно часово време.“
Член 2
Добавят се следните термини към член 25, параграф 1 на Регламент (ЕИО) № 100/72:
„denatured sugar“
„denatureret sukker“.
Член 3
Добавя се следната алинея към член 4, параграф 4 на Регламент (ЕИО) № 1897/72:
„През периода, през който не се прилага лятно часово време в Ирландия или в Обединеното кралство, крайните срокове, определени в предходните параграфи, се приемат, че са с един час по-рано в тези държави-членки.“
Член 4
Настоящият регламент влиза в сила на 1 януари 1973 година. Той се прилага от 1 февруари 1973 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 декември 1972 година.